สวัสดีครับคุณ ขอคำปรึกษาเนื่องจากแฟน ผ่าตัดมดลูก 1 ข้าง ผ่านมา10 เดือนเเล้ว นัดตรวจอีกครั้ง วันที่ 14 พ.ค.63 อยากขอคำเเนะนำคุณเรื่อง ฮอโมน อยากให้เเนะนำยาที่นำมาเสริมฮอโมนทดเเทน เพื่อบำรุงร่างกาย ที่มี ผิวเเห้ง หน้าดูแก่ก่อนวัย ประจำเดือนมาไม่ปกติมักจะเลื่อนไม่ตรงรอบ ควรหาซื้อ หรืออาหารเสริมเเบบไหน ดี ยี่ห้ออะไรครับ สงสารแฟนรบกวนคุณขอคำชี้เเนะด้วยครับขอบคุณ ณ ที่นี้ครับ
สวัสดีค่ะ ไม่แน่ใจว่าเป็นมดลูกหรือรังไข่ที่ถูกตัดออกไป 1 ข้าง เพราะปกติ มดลูกจะเป็นอวัยวะที่ไม่มีข้าง มีอยู่ชิ้นเดียวในร่างกาย ถ้าเอาออกก็มักจะเอาออกไปหมด ยกเว้นหมายถึงการผ่าตัดเนื้องอกบางส่วนออกจากมดลูก หรือถ้าเป็นรังไข่ซึ่งจะมี 2 ข้างได้นั้น การหายไปข้างใดข้างหนึ่งแทบจะไม่มีผลต่อระดับฮอร์โมนเพศในร่างกาย เพราะรังไข่ที่เหลืออยู่อีกข้างจะยังทำการสร้างฮอร์โมนเพศได้อยู่ค่ะแนะนำสอบถามแพทย์ที่ทำการผ่าตัดให้แน่ชัดว่าได้ผ่าตัดอะไรออกไป ด้วยสาเหตุอะไร ถ้าเป็นเนื้อดีไม่ใช่เนื้อร้าย หลังผ่าตัดก็อาจจะไม่ต้องมีอะไรต้องกังวลมาก เพราะแพทย์น่าจะได้เอาความผิดปกติออกไปให้แล้ว ถ้ายังเหลือรังไข่อยู่ข้างใดข้างหนึ่งไม่จำเป็นต้องกินฮอร์โมนหรืออาหารเสริมใดๆค่ะ รักษาสุขภาพทั่วไป เน้นการออกกำลังกายหลังแผลสมานกันดี กินอาหารให้ครบ 5 หมู่ หลีกเลี่ยงการออกแดดเพื่อไม่ให้ผิวแก่ก่อนวัยค่ะ ส่วนประจำเดือนที่มาไม่ปกติควรปรึกษาแพทย์ที่ผ่าตัดให้โดยตรงว่าเป็นปัญหาที่สืบเนื่องมาจากเรื่องเดิมที่ทำให้ต้องผ่าตัดตั้งแต่แรกหรือเปล่า และต้องแก้ไขอย่างไรต่อไปค่ะ